Diari Oficial de la Generalitat Valenciana


Sumari del DOGV 8308, del 01-06-2018 (2018/5366)

RESOLUCIÓ de 29 de maig de 2018, del director general de Centres i Personal Docent, per la qual es convoquen les persones aspirants no exemptes de la realització de les proves per a l'obtenció del Certificat de Capacitació per a l'Ensenyament en Valencià i es nomenen els tribunals que han de jutjar-les, en el marc dels procediments selectius per a l'ingrés en el cos de mestres convocat per l'Ordre 12/2018, de 17 d'abril.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8308

Data del DOGV
:   01-06-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/5366


Data del document
:   29-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 29 de maig de 2018, del director general de Centres i Personal Docent, per la qual es convoquen les persones aspirants no exemptes de la realització de les proves per a l'obtenció del Certificat de Capacitació per a l'Ensenyament en Valencià i es nomenen els tribunals que han de jutjar-les, en el marc dels procediments selectius per a l'ingrés en el cos de mestres convocat per l'Ordre 12/2018, de 17 d'abril. [2018/5366]  
De conformitat amb el que estableix la base 7 de l'Ordre 12/2018, de 17 d'abril (DOGV 8277), per la qual es convoca procediment selectiu d'ingrés al cos de mestres i procediment per a l'adquisició de noves especialitats per personal funcionari del mateix cos, aquesta direcció general ha resolt:  
  
Primer  
Nomenar el tribunal que figura en l'annex I d'aquesta resolució per a realitzar la prova per a l'obtenció del Certificat de Capacitació per a l'Ensenyament en Valencià prevista en la base 8.8.1.4.b de la convocatòria.  
  
Segon  
Els membres de l'òrgan de selecció s'han d'abstindre d'intervindre, i notificar-ho a la Direcció General de Centres i Personal Docent, quan concórreguen en ells les circumstàncies previstes en l'article 23 de la Llei 40/2015, d'1 d'octubre, de règim jurídic del sector públic, o si han realitzat tasques de preparació d'aspirants a proves selectives per al mateix cos i especialitat en els cinc anys anteriors a la publicació d'aquesta convocatòria, el termini per a manifestar l'abstenció és de 5 dies comptats a partir de l'endemà a la publicació d'aquesta resolució en el Diari Oficial de la Generalitat Valenciana.  
  
Així mateix, les persones aspirants poden recusar els membres del tribunal quan hi concórreguen circumstàncies de les previstes en el paràgraf anterior.  
  
Tercer  
Els òrgans de selecció que actuen en aquestes proves selectives tenen dret a la indemnització per raó del servei prevista en el Decret 24/1997, d'11 de febrer (DOGV 17 de febrer), i aquells docents el lloc de treball dels quals estiga ubicat fora del terme municipal del lloc/seu d'actuació del tribunal queden acollits a l'excepció prevista en l'article 4.4 de la secció primera, capítol II, del Decret 24/1997, d'11 de febrer.  
  
  
Quart  
La prova està descrita en l'annex II d'aquesta resolució i, d'acord amb el que preveu la base 7.0.8.3.b de la convocatòria, es realitzarà el dia 5 de juny. Es convoquen les persones aspirants a les 17.00 hores en: l'IES Font de Sant Lluís (situat en el carrer Germans Maristes 25, de València) d'Abril Navarro, Carlos a Morat Monzó, Pau; i en el Centre de Formació, Innovació i Recursos per al professorat (Cefire), situat en el carrer Paco Pierrà 20, de València, de Morcillo Ballesteros, Juan Pedro a Zaragoza Ballester, Maria de la Balma.  
Les persones aspirants que, entre el 4 de maig de 2018, data de finalització del termini per a presentar sol·licituds de participació en els procediments selectius convocats per l'Ordre 12/2018, i el dia 5 de juny de 2018, hagen obtingut i se'ls haja expedit el Certificat Capacitació per l'Ensenyament en Valencià, d'acord amb el que estableix l'Ordre 12/2018, de 17 d'abril, de la Conselleria d'Educació, Investigació, Cultura i Esport, han de presentar-se el dia, l'hora i en el lloc assenyalats en el paràgraf anterior davant del tribunal, amb l'original i una còpia del certificat esmentat.  
  
Contra aquesta resolució, que posa fi a la via administrativa, pot interposar-se amb caràcter potestatiu un recurs de reposició davant de la Direcció General de Centres i Personal Docent en el termini d'un mes comptat des de l'endemà de la seua publicació, d'acord amb el que estableixen els articles 123 i 124 de la Llei 39/2015, d'1 d'octubre, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb el que estableixen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de maig de 2018.- El director general de Centres i Personal Docent: José Joaquín Carrión Candel.  
  
  
  
ANNEX I  
Tribunal  
  
- Presidència: la persona titular de la Subdirecció General de Política Lingüística i Gestió del Multilingüisme, o persona en qui delegue  
  
- Secretaria: un/a tècnic/a del Servei d'Acreditació i Assessorament  
  
- Vocal 1: la persona titular del Servei de Formació del Professorat, o persona en qui delegue.  
  
- Vocal 2: la persona titular del Servei de Registre i Acreditació Docent, o persona en qui delegue.  
- Vocal 3: la persona titular del Servei d'Idiomes i Programes Europeus, o persona en qui delegue.  
  
  
  
ANNEX II  
Prova d'obtenció del Certificat de Capacitació per  
 a l'Ensenyament en Valencià  
  
La prova s'ajustarà als continguts establits en l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià, i en llengües estrangeres en els ensenyaments no universitaris a la Comunitat Valenciana.  
  
Els continguts de la prova es poden consultar en el curs d'autoformació d'usuaris de Moodle a què es pot accedir des del següent enllaç: http://cefire.edu.gva.es/course/view.php'id=14785  
  
1. Durada de la prova  
Els aspirants comptaran amb 2 hores i 30 minuts per a realitzar la prova.  
  
2. Parts de la prova  
Part escrita  
- Elaboració d'un text a escollir entre dos temes proposats que, com mínim, ha de tindre 250 paraules.  
- Un qüestionari de 10 ítems de quàdruple opció de resposta i 10 ítems de verdader o fals.  
Part oral  
- Elecció, per part de l'aspirant, d'un dels dos temes proposats per tal d'exposar-lo en veu alta, durant 4 o 5 minuts. En aquest apartat l'aspirant podrà elaborar un guió per a estructurar el seu discurs.  
Superació de la prova  
Cal superar la part escrita i la part oral de forma independent  
  
  
3. Criteris d'avaluació de la part escrita  
a) Text de 250-300 paraules:  
- El text té una valoració màxima de 80 punts.  
· Adequació i contingut: 40 punts  
· Coherència: 20 punts  
· Cohesió gramatical: 10 punts  
· Cohesió lèxica: 10 punts  
En la prova escrita es descomptarà 1 punt per cada error gramatical o ortogràfic comés.  
Els textos que no arriben a l'extensió mínima requerida (250 paraules) tindran una puntuació global de 0 punts.  
S'entén per paraula cada unitat lingüística que se separa de la resta mitjançant pauses potencials i blancs en l'escriptura.  
b) Qüestionari de 20 ítems:  
- Cada resposta encertada val 1 punt  
- Cada resposta errònia descompta:  
· Ítems de verdader o fals: 0,5 punts  
· Ítems d'opció quàdruple de resposta: 0,25 punts  
- Cada resposta en blanc val 0 punts  
Valoració global de la prova escrita:  
· APTE, entre 60 i 100 punts  
· NO APTE, entre 0 i 59 punts  
  
4. Criteris d'avaluació de la part oral  
La intervenció oral té una valoració màxima de 20 punts:  
· Pronunciació: 3 punts  
· Lèxic: 3 punts  
· Morfosintaxi: 3 punts  
· Cohesió i coherència textual: 3 punts  
· Aspectes paralingüístics: 3 punts  
· Contingut: 5 punts  
Valoració global de la prova oral:  
· APTE, entre 12 i 20 punts  
· NO APTE, entre 0 i 11 punts